Marseille

Marseille je mesto na juhu Francúzska, hlavné mesto departementu Bouches-du-Rhône a zároveň regiónu Provence-Alpes-Côte d’Azur. V roku 2007 spolu s aglomeráciou malo 1 605 000 obyvateľov. Marseille je hospodársky najdôležitejšie mesto celého francúzskeho juhu, významné centrum všetkého priemyslu. V meste je letisko, metro, viacero univerzít. Prístav v Marseille, najväčší vo Francúzsku a jeden z najdôležitejších v Stredozemnom mori, je kanálom spojený s Rhônou. Poloha Mesto má rozlohu 240,62 km². Najvyšší bod je položený 640 m n. m. a najnižší bod 0 m n. m. Dejiny Mesto založili okolo roku 600 pred Kr. grécki (iónski) kolonisti pod názvom Massalia. Rozvoj zaznamenalo v 5. storočí pred Kr. Od 2. storočia pred Kr. bolo spojencom Ríma. V 4. storočí tu vzniklo biskupstvo. V roku 1252 bolo Marseille pripojené k Provensálsku (Provence). Hrad Château d’If zo začiatku 16. storočia dlho slúžil ako väznica. Medzi jej väzňov patril aj gróf Monte Christo, hrdina románu Alexandra Dumasa st.. V roku 1699 sa Marseille stalo slobodným prístavom. Počas francúzskej revolúcie opora girondistov. Francúzska hymna Marseillaisa získala svoje meno podľa jednotky dobrovoľníkov, ktorí v roku 1792 pochodovali na Paríž, aby sa pripojili k revolúcii. Počas druhej svetovej vojny bolo mesto veľmi zničené. Pamiatky V Marseille sú tieto obľúbené turistické pamiatky: Katedrála Notre-Dame de la Garde Väzenie Château d’If Unité d'Habitation de Marseille, od švajčiarskeho architekta Le Corbusiera Školy EPITECH Institut polytechnique des sciences avancées Kedge Business School Obyvateľstvo Počet obyvateľov je 850 602 obyvateľov (2009). Nasledujúci graf zobrazuje vývoj počtu obyvateľov. Zdroje: INSEE Osobnosti mesta Pytheas z Massalie (* 380 pred Kr. – † 310 pred Kr.), grécky obchodník, geograf a cestovateľ Honoré d’Urfé (* 1567 – † 1625), barokový spisovateľ Mária Júlia Claryová (* 1771 – † 1845), neapolská, sicílska a španielska kráľovná Désirée Claryová (* 1777 – † 1860), kráľovná Švédska a Nórska Adolphe Thiers (* 1797 – † 1877), prvý prezident tretej republiky Honoré Daumier (* 1808 – † 1879), maliar a karikaturista Arthur Rimbaud (* 1854 – † 1891), básnik Giuseppe Garibaldi (* 1863 – † 1941), taliansky národný hrdina, bojovník za zjednotenie Talianska Paul Signac (* 1863 – † 1935), maliar Charles Fabry (1867 – † 1945), fyzik Edmond Rostand (* 1868 – † 1918), dramatik a básnik François Coli (* 1881 – † 1927), priekopník letectva Henri Fabre (* 1882 – † 1984), priekopník letectva a vynálezca prvého hydroplánu Marcel Pagnol (* 1895 – † 1974), spisovateľ, dramaturg a člen Francúzskej akadémie Antonin Artaud (1896 – † 1948), herec, dramatik, básnik a režisér Zino Francescatti (* 1902 – † 1991), huslista Fernandel (* 1903 – † 1971), herec a spevák Louis Jourdan, (* 1919), herec César Baldaccini (* 1921 – † 1998), sochár Gaston Rébuffat (* 1921 – † 1985), horolezec a horský vodca Jean-Pierre Rampal (* 1922 – † 2000), flautista Maurice Béjart (* 1927 – † 2007), baletný choreograf Chantal Poullain-Polívková (* 1956), herečka Eric Cantona (* 1966), futbalista Zinedine Zidane (* 1972), futbalista Sébastien Grosjean (* 1978), tenista Samir Nasri (* 1987), futbalista Partnerské mestá Galéria Referencie Pozri aj Zoznam obcí departementu Bouches-du-Rhône Zoznam miest vo Francúzsku Iné projekty Commons ponúka multimediálne súbory na tému Marseille Externé odkazy Oficiálna stránka